Op hoërskool verkoop ek kuns sodat ek drie jaar die ATKV-Skryfskool aan die Universiteit van Potchefstroom kan bywoon. In my matriekjaar (1994) wen my eerste kortverhaal 'n tjekkie by die Congress of South African Writers. Later is van die kortverhale wat ek as skoolkind geskryf het, opgeneem in verskeie voorgeskrewe bloemlesings vir hoërskole. Van my verhale verskyn ook in tydskrifte en versamelbundels.